**Обавештење корисницима накнаде дела трошкова за становање**

Сходно одредбама члана 11. став 5. Правилника о употреби, условима и начину коришћења средстава за побољшање материјалног положаја корисника војне пензије без стана (,,Службени војни лист“, број 11/21 – у даљем тексту: Правилник) **корисник накнаде је дужан да Фонду, до краја децембра текуће године, достави изјаву оверену код органа надлежног за оверу, да се нису промениле околности које утичу на стицање, коришћење и обим признатог права на накнаду дела трошкова за становање.**

Сходно одредбама члана 11. став 6. Правилника, уколико корисник накнаде не достави изјаву из става 5, односно не обавести Фонд о промени чињеница и околности које утичу на стицање, коришћење и обим признатог права на накнаду, Фонд ће донети налог о искључењу до доношења коначне одлуке.

У вези са тим, потребно је да корисници накнаде, до краја децембра месеца текуће године, доставе овом фонду изјаву, оверену код надлежног органа, о промењеним околностима (престанак исплате војне пензије у Р. Србији, престанак права на породичну пензију, промена броја чланова породице, промена пребивалишта корисника накнаде и чланова породице, стицање/располагање непокретностима корисника накнаде и чланова породице, заснивање/престанак радног односа чланова породице, признавање права на пензију члану породице, склапање брака деце корисника накнаде и слично), које су наступиле од доношења решења о признавању права или последњег решења о промени износа накнаде, или оверену изјаву да нису наступиле промењене околности, које утичу на стицање, коришћење и обим признатог права на накнаду.